Všeobecne záväzne nariadenie obce Buglovce

**č. 2/2021**

**o poplatkoch za odber vody**

Obecné zastupiteľstvo v Buglovciach na svojom riadnom zasadnutí dňa 18.12.2020, uznesením č. 5/2019 rozhodlo o vyberaní poplatkov za vodu, ktorú užívajú občania z verejného vodovodu z miestnej studne „Za uhľara“ na kalendárny rok 2022 nasledovne:

Občania, ktorí odoberajú vodu z miestnej studne „Za uhľara“, nemajú vodomer, budú platiť poplatok, ktorý je vypočítaný podľa spotreby elektrickej energie (ročné vyúčtovanie elektrickej energie od VSD) za predchádzajúci kalendárny rok a počtu odberateľov v sledovanom roku a to nasledovné:

1. Odber vody 9,- € / l fyzická osoba
2. Prevádzkové náklady 4,- € / 1 fyzická osoba

Poplatky za vodu v celkovej sume 13 € platí každá osoba, ktorá má trvalý pobyt, prechodný pobyt alebo sa v obci dlhodobo zdržuje a odoberá vodu z miestnej studne.

Ak došlo k zmene v priebehu roka (narodenie, úmrtie), alebo sa občan v obci dlhodobo nezdržiava (študuje, pracuje mimo územia SR) počíta sa nasledovne:

* Pri narodení v priebehu roka sa poplatok nevyberá
* pri úmrtí v prvom polroku sa poplatok vráti v celej výške, v druhom polroku sa poplatok nevracia ani za pomernú časť.
* Pri dlhodobej neprítomnosti je potrebné dokladovať (napr. čestné prehlásenie)

Od poplatku je oslobodený: a/ vlastník pozemku 1 osoba/rok

 b/ poverený pracovník údržbou studne 1 osoba/rok

Poplatky za vodu sú splatné najneskôr do 15 dní odo dňa doručenia platobného výmeru. Platiť sa môže buď priamo do pokladne OcÚ, alebo poštovou poukážkou na účet obce SK9456000000007506825001 vedený v Prima banke Slovensko, a.s.

Obec Buglovce vydáva polenie na zriadenie novej vodovodnej prípojky. Cena vodovodnej prípojky je 50,- €. Ostatné náklady spojené s pripojením na miestny rozvod vodovodu (napr. zemné práce) znáša odberateľ.

Toto všeobecne záväzné nariadenie bude uložené na Obecnom úrade v Buglovciach a je prístupné každému, kto prejaví právny záujem nahliadnuť doň.

Na tomto Všeobecne záväznom nariadení č. 2/2021 sa uznieslo Obecné zastupiteľstvo v Buglovciach dňa 26.11.2021, uznesením č. 3/2021

Dňom účinnosti tohto Všeobecne záväzného nariadenia sa zrušuje Všeobecne záväzné nariadenie obce Buglovce č. 2/2020 o poplatkoch za odber vody.

Toto všeobecne záväzné nariadenie obce Buglovce nadobúda účinnosť 01. januára 2022.

Vincent Koňak

 starosta obce